Nachher simmer nomal uf Perth inegfahre, will mer no öppis anders als d Shoppingmall händ welle gseh. Und zwar flüsst de wunderschöni Swan River zmitzt dur Perth und drum hämmers ois dänn det am Hafe ime chline Beizli gmüetlich gmacht und fein Zmittag gässe. Dä Swan Bell, s Wahrzeiche vo Perth und s gröscht Instrument vo dä Wält simmer natürli au no go agügsle.  Leider hämmers nie spiele ghört, aber s isch scho nur schön zum aluege gsi. Zum ois nöd no in Versuechig z bringe no meh go pöschtele z gah, simmer dänn nachher wieder zrugg Richtig Freo.